2013.gada 30.jūlijā Noteikumi Nr. 441

Rīgā (prot. Nr. 41 47.§)

Grozījumi Ministru kabineta 2009.gada 10.februāra noteikumos Nr.123 "Noteikumi par tiesu informācijas publicēšanu mājaslapā internetā un tiesu nolēmumu apstrādi pirms to izsniegšanas"

### Izdoti saskaņā ar likuma

"Par tiesu varu" 28.2panta

trešo un piekto daļu un 28.7pantu

1. Izdarīt Ministru kabineta 2009.gada 10.februāra noteikumos Nr.123 "Noteikumi par tiesu informācijas publicēšanu mājaslapā internetā un tiesu nolēmumu apstrādi pirms to izsniegšanas" (Latvijas Vēstnesis, 2009, 26., 204.nr.) šādus grozījumus:

1.1. papildināt norādi, uz kāda likuma pamata noteikumi izdoti, aiz vārda "trešo" ar vārdiem "un [piekto](http://www.likumi.lv/doc.php?id=175748)";

1.2. papildināt noteikumus ar 1.1.1apakšpunktu šādā redakcijā:

"1.1.1 apjomu, kādā publicē tiesas lēmumus;";

1.3. izteikt 2.punktu šādā redakcijā:

"2. Tiesu informācija šo noteikumu izpratnē ir:

2.1. ziņas par rajonu (pilsētu) tiesām, apgabaltiesām un Augstāko tiesu, tiesnešiem un tiesas darbiniekiem;

2.2. informācija par vakantajām tiesnešu un tiesu darbinieku amatu vietām;

2.3. tiesu statistikas pārskati;

2.4. tiesu sludinājumi;

2.5. tiesvedības gaitas dati;

2.6. tiesu nolēmumi vai to pieejamās daļas;

2.7. Augstākās tiesas veidotā judikatūras datubāze;

2.8. aktuālie Eiropas Savienības Tiesas un Eiropas Cilvēktiesību tiesas spriedumi.";

1.4. izteikt 4.punktu šādā redakcijā:

"4. Tiesu portāla darbību nodrošina Tiesu administrācija.";

1.5. izteikt 5.4.apakšpunktu šādā redakcijā:

"5.4. tiesas nolēmumus šādā apjomā:

5.4.1. tiesas spriedumus likumā noteiktajā apjomā;

5.4.2. atklātā tiesas sēdē pieņemtus kasācijas instances tiesas lēmumus krimināllietās;

5.4.3. atklātā tiesas sēdē pieņemtus spēkā stājušos tiesas lēmumus sabiedrību interesējošās lietās (piemēram, lēmumi, kurus publicējot tiek īstenota sabiedrības sociāli vai tiesiski izglītojošā funkcija) vai citus atklātā tiesas sēdē pieņemtus spēkā stājušos tiesas lēmumus pēc tiesas ieskata;

5.4.4. aktuālus Eiropas Savienības Tiesas un Eiropas Cilvēktiesību tiesas spriedumus;";

1.6. papildināt noteikumus ar 5.4.1apakšpunktu šādā redakcijā:

"5.4.1 judikatūras datubāzē iekļautajos tiesu nolēmumos paustās tēzes;";

1.7. papildināt noteikumus ar 5.7.apakšpunktu šādā redakcijā:

"5.7. tiesvedības gaitas datiem pievienotos lietas materiālus.";

1.8. papildināt noteikumus ar 10.1punktu šādā redakcijā:

"10.1 Piekļuve tiesvedības gaitas datiem pievienotajiem lietas materiāliem tiek nodrošināta lietas dalībniekiem, ievērojot viņu procesuālo statusu lietā. Lai piekļūtu tiesvedības gaitas datiem pievienotajiem lietas materiāliem, lietas dalībnieks autorizējas portālā ar internetbankas starpniecību, izmantojot droša elektroniskā paraksta viedkarti, personas apliecību vai Tiesu administrācijas piešķirtos piekļuves rekvizītus.";

1.9. papildināt III nodaļu ar 14.1 un 14.2punktu šādā redakcijā:

"14.1 Šo noteikumu 12., 12.1, 12.2, 13. un 14.punkts neattiecas uz nolēmumiem, kurus pievieno tiesvedības gaitas datiem konkrētā lietā un kas ir pieejami tikai attiecīgās lietas dalībniekiem.

14.2 Tiesas priekšsēdētājs organizē šo noteikumu 5.4.1., 5.4.2., 5.4.3. un 5.4.1apakšpunktā minēto nolēmumu teksta savlaicīgu sagatavošanu publicēšanai tiesu portālā.";

1.10. izteikt 15. un 16.punktu šādā redakcijā:

"15. Sagatavojot nolēmuma tekstu publicēšanai tiesu portālā, pārbauda, vai tas nesatur informāciju, kas atbilstoši normatīvajiem aktiem informācijas atklātības jomā un fizisko personu datu aizsardzības jomā ir atzīstama par ierobežotas pieejamības informāciju vai valsts noslēpuma objektu. Ja nolēmums satur ierobežotas pieejamības informāciju vai valsts noslēpuma objektu, attiecīgo daļu dzēš, aizstājot to ar norādi, kādēļ šī daļa nav vispārpieejama.

16. Sagatavojot slēgtā tiesas sēdē pieņemta nolēmuma tekstu, tiesu portālā publicē tikai tiesas nolēmuma ievaddaļu un rezolutīvo daļu, ja tās pasludinātas publiski. Ja arī nolēmuma ievaddaļa un rezolutīvā daļa pasludināta slēgtā tiesas sēdē, šādu nolēmumu nepublicē.";

1.11. izteikt 19.punktu šādā redakcijā:

"19. Tiesu administrācija nodrošina tiesas sēžu kalendāra, tiesvedības gaitas datu un judikatūras datubāzes datu atjaunošanu no Tiesu informatīvās sistēmas tiesu portālā divas reizes diennaktī – plkst. 8.00 un plkst. 16.00.";

1.12. papildināt noteikumus ar 19.1punktu šādā redakcijā:

"19.1 Tiesu administrācija šo noteikumu 10.1punktā minētajām personām nodrošina piekļuves rekvizītu izsniegšanu:

19.11. fiziskai personai – piecu darbdienu laikā pēc rakstiska iesnieguma saņemšanas Tiesu administrācijā. Iesniegumā persona norāda savu vārdu, uzvārdu, personas kodu un adresi, pamatojumu piekļuves rekvizītu saņemšanai, kā arī vēlamo piekļuves rekvizītu saņemšanas veidu (ierodoties personiski Tiesu administrācijā vai pa pastu);

19.12. juridiskai personai – piecu darbdienu laikā pēc tam, kad noslēgts līgums ar Tiesu administrāciju.";

1.13. izteikt 20.punktu šādā redakcijā:

"20. Tiesu administrācija nodrošina šo noteikumu 5.4.1., 5.4.2., 5.4.3. un 5.4.1apakšpunktā minēto nolēmumu pieejamību tiesu portālā pēc to anonimizēšanas.";

1.14. izteikt 23.punktu šādā redakcijā:

"23. Tiesu administrācija nekavējoties nodrošina saņemtās un tiesu portālā publicējamās informācijas ievietošanu tiesu portālā."

2. Noteikumi stājas spēkā 2013.gada 1.septembrī.

Ministru prezidents Valdis Dombrovskis

Tieslietu ministrs Jānis Bordāns